

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL LĖŠŲ SKYRIMO IŠ SVEIKATOS APSAUGOS PROGRAMOS

2025 m. gegužės 14 d. Nr. DĮV-244

Šilalė

# Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 punktu, įgyvendindamas Šilalės rajono savivaldybės 2025–2027 metų strateginį veiklos planą, patvirtintą 2025 m. vasario 21 d. Šilalės rajono savivaldybės tarybos sprendimu Nr. T1-26 „Dėl Šilalės rajono savivaldybės 2025–2027 metų strateginio veiklos plano patvirtinimo“, Šilalės rajono savivaldybės tarybos 2025 m. vasario 21 d. sprendimą Nr. T1-27 „Dėl Šilalės rajono savivaldybės 2025-2027 metų biudžeto patvirtinimo“, Šilalės rajono savivaldybės sveikatos apsaugos programos 02 tikslo įgyvendinimo tvarkos aprašo, patvirtinto Šilalės rajono savivaldybės tarybos 2025 m. kovo 27 d. spendimu Nr. T1-82 „Dėl Šilalės rajono savivaldybės sveikatos apsaugos programos 02 tikslo įgyvendinimo tvarkos aprašo patvirtinimo“, 14 punktą, atsižvelgdamas į Sveikatos apsaugos programos įgyvendinimo komisijos, sudarytos Šilalės rajono savivaldybės tarybos 2023 m. lapkričio 23 d. sprendimu Nr. T1-299 „Dėl Šilalės rajono savivaldybės sveikatos apsaugos programos (kodas 04) įgyvendinimo komisijos patvirtinimo“, 2025 m. gegužės 12 d. posėdžio protokolą Nr. 1:

 1. S k i r i u iš Šilalės rajono savivaldybės 2025 metų biudžeto Sveikatos apsaugos programos (Nr. 04) (toliau – Programa) priemonės „Asmens sveikatos priežiūros įstaigų veiklos modernizavimas“ (priemonės kodas 04.02.01.01) 20 000,00 (dvidešimt tūkstančių) eurų:

|  |  |  |  |  |
| --- | --- | --- | --- | --- |
| **Eil.****Nr.** | **Programos paraiškos vykdytojas** | **Programos paraiškos pavadinimas** | **Paraiškos priemonės pavadinimas** | **Suma (eurais)** |
| 1.1. | VšĮ Šilalės pirminės sveikatos priežiūros centras | „Modernios diagnostikos įrangos įsigijimas ir naudojimas VšĮ Šilalės PSPC“ | Vaisiaus širdies tonų doplerio įsigijimui | 256,00 |
| 1.2. | VšĮ Šilalės rajono savivaldybės sveikatos centras | „Sveikatos priežiūros paslaugų modernizavimas VšĮ Šilalės rajono savivaldybės sveikatos centro Palaikomojo gydymo ir slaugos skyriuje“ | Mobilios vonios su papildomu vonios komplektu įsigijimui | 4000,00 |
| 1.3. | VšĮ Kaltinėnų pirminės sveikatos priežiūros centras | „Aplinkos pritaikymas neįgaliesiems Viešojoje įstaigoje Kaltinėnų pirminės sveikatos priežiūros centre“ | Panduso lauke ir tiesaus nuožulnaus keltuvo pirmame aukšte įsigijimui.*Pastaba. Jeigu po šių priemonių įsigijimo liktų lėšų, tai pagal komisijos protokolinį sprendimą už sutaupytas lėšas paliekama galimybė įgyvendinti paraiškoje numatytą 4 priemonę „Sanitarinio mazgo įrengimas ir jo pritaikymas neįgaliesiems“* | 9598,00 |
| 1.4. | VšĮ Šilalės rajono savivaldybės sveikatos centras | „Sveikatos priežiūros paslaugų modernizavimas VšĮ Šilalės rajono savivaldybės sveikatos centro Ambulatoriniame konsultaciniame skyriuje“ | Kardiologinių patalpų remontui | 6146,00 |

2. Į p a r e i g o j u įsakymo 1.1–1.4 papunkčiuose nurodytus Programos paraiškų vykdytojus:

2.1. per 10 kalendorinių dienų nuo informacijos apie skirtas lėšas paskelbimo pateikti Šilalės rajono savivaldybės administracijos direktoriui pasirašyti Lėšų naudojimo sutartį (po 2 egzempliorius) ir patikslintą detalią Programos sąmatą (Lėšų naudojimo sutarties 1 priedą) pagal skirtas lėšas per dokumentų valdymo sistemą „Kontora“;

2.2. skirtas lėšas naudoti asmens sveikatos priežiūros įstaigų veiklos modernizavimui, pagal nurodytas priemones.

 3. P a v e d u:

 3.1. Šilalės rajono savivaldybės administracijos Centralizuotam buhalterinės apskaitos skyriui pervesti lėšas įsakymo 1 punkte nurodytiems vykdytojams pagal lėšų naudojimo sutartis;

 3.2. paskelbti šį įsakymą Šilalės rajono savivaldybės interneto svetainėje www.silale.lt.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda)  arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas